Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
IDF:n esikuntapäällikkö Herzi Halevi totesi: -
"Iran kohtaa tekojensa seuraukset."
Iran uhkasi iskeä Lähi-idässä kaikkia niitä vastaan, -
jotka avustavat Israelia kostoiskussa.
USA:n presidentti Joe Biden toisti tukevansa Israelia.
Venäjä taas kehottaa Israelia luopumaan kosto-oikeudestaan.
Israelin sotakabinetti keskusteli pitkissä kokouksissa -
kostovaihtoehdoista Iranin julkeaan iskuun Israelin maaperälle.
IRGC teki iskun varhain sunnuntaiaamuna.
Poliittisen johdon kerrotaan päättäneen kostaa, -
mutta vastatoimien luonne ja ajoitus ovat avoinna.
Siitä huolimatta yksikään poliitikko -
ei ole vielä julkisesti vahvistanut päätöstä.
IDF:n esikuntapäällikkö, kenraaliluutnantti Herzi Halevi -
totesi kuitenkin julkisesti vierailulla Nevatim-lentotukikohtaan, -
että Israel vastaa Iranin iskuun.
Punnitsemme tulevat askeleemme tarkkaan.
Näin monien ohjusten, risteilyohjusten ja lennokkien iskuun, -
joka kohdistui Israelin maaperälle, vastataan.
Halevi puhui Iranin iskun vastaisten IDF:n puolustustoimien merkityksestä.
Hän korosti englanniksi ainutlaatuista yhteistyötä USCENTCOMin, -
Britannian ilmavoimien sekä Ranskan asevoimien -
ja muiden kumppanien kanssa, jotka tukivat aktiivisesti Israelia.
Viikonlopun aikana Iran laukaisi laajamittaisen iskun Israelia vastaan.
Yli 350 ballistista ohjusta, risteily- ohjusta, räjähdedroonia ja rakettia -
ammuttiin Iranin maaperältä sekä Irakista, Jemenistä ja Libanonista -
kohti Israelin valtiota.
Liittouma aktivoitui vastaamaan iskuun Lähi-idän taivailla, -
mistä alkoi IDF:n operaatio Rautakilpi.
IDF yhdessä USCENTCOMin, -
Britannian ja Ranskan asevoimien -
sekä muiden kumppanien kanssa toimi reaaliajassa yhteistyössä -
ilmassa, maalla ja merellä.
Puolustusjärjestelmät aktivoituivat: -
uhat torjuttiin, ja Iranin isku Israeliin epäonnistui.
Halevi painotti, että vastoin Iranin kerskailevia julistuksia ja uhkauksia -
"Iran kohtaa tekojensa seuraukset."
Arvioimme tilannetta tarkasti.
Pidämme valmiustilan korkeimmalla tasolla.
Iran kohtaa tekojensa seuraukset.
Valitsemme vastauksemme sen mukaan.
IDF pysyy valmiina torjumaan kaikki Iranin ja sen kätyrien uhkat, -
kun jatkamme tehtäväämme puolustaa Israelin valtiota.
Vastoin Iranin disinformaatio- kampanjan levittämiä huhuja -
IDF:n tiedottaja, kontra-amiraali Daniel Hagari selvensi kuitenkin, -
että lentotukikohta kärsi vain nimellisvahinkoa.
Nevatim-lentotukikohdan operatiivinen toiminta jatkuu yötä päivää.
Näimme tukikohdassa Iranin iskusta aiheutunutta vahinkoa.
Infrastruktuuri kärsi vain pientä vahinkoa yhteensä neljästä osumasta.
Yksi osui kiitotielle, kaksi avomaalle ja yksi lähelle rakennusta -
aiheuttaen pientä vahinkoa. Rakennusta vasta rakennettiin.
Kaikki vauriot saadaan korjattua lähipäivinä.
Tukikohta toimii kellon ympäri ja oli toiminnassa Rautakilpi-operaatiossa.
Tänäänkin täältä on noussut koneita ilmaan suojelemaan Israelin taivaita.
Iran on uhannut Israelia ja väittänyt vastaavansa voimalla -
Israelin operatiivisiin toimiin Irania tai sen kätyrejä vastaan Lähi-idässä.
Silti IDF on jo monesti iskenyt kätyrejä vastaan Libanonissa ja Gazassa, -
ja Israelin vastainen monen rintaman sota jatkuu.
Sen sodan on käytännössä mahdollistanut Iran.
Yön aikana Israelin ilmavoimien hävittäjät iskivät -
useisiin Hizbollahin kohteisiin eri puolilla Etelä-Libanonia.
Keski-Gazassa IDF:n sotilaat jatkavat operaatiotaan.
Tähän mennessä on surmattu kymmeniä terroristeja -
ja vaurioitettu infrastruktuuria.
Israelin valmistautuessa kostoiskuun -
Iranin ulkoministeriö koettaa välttää tekojensa seuraukset -
ja vannoo toimivansa, jos Israel hyökkää.
Jos israelilaishallinto tekee sen virheen, että iskee, -
niin tällä kertaa Iranin vastaus, kuten sotilaskomentajat ilmoittivat, -
ei jää pieneksi vaan on välitön ja ankara.
Myös Iranin varaulkoministeri antoi pitkiä televisiohaastatteluja ja väitti,
että Iran voisi lopettaa vihollisuudet Israelin kanssa.
Hän painotti kuitenkin Iranin aikovan kostaa, jos Israel kostaa, -
ja myös jokainen, joka auttaa Israelia, kohtaisi Iranin vihan.
Jos joku tahtoo tukea sionistihallintoa millään lailla tässä yhteenotossa, -
me iskemme myös siihen maahan ja sen intresseihin.
Huomattakoon, että vaikka Iran uhkaa Lähi-idän maita, -
sen julkeassa iskussa Israeliin -
satoja ammuksia lensi useiden maiden ilmatilan kautta -
ilman niiden maiden lupaa, kuten Irakin ja Jordanian kautta.
Monet Iranin Irakin-kätyrit, jotka kuuluvat PMF-joukkoihin, -
ovat tuohtuneet Jordanian roolista Iranin ammusten torjunnassa.
Jordania nimittäin avasi ilmatilansa USCENTCOMille ja muille tahoille.
Jordania ei hyväksynyt, että Iran käytti sen ilmatilaa, -
ja vannoi vastaavansa suvereniteettiloukkauksiin.
Asevoimat sekä turvallisuuspalvelut ja muut viranomaiset -
ryhtyvät vastatoimiin kaikkea kohtaan, -
mikä uhkaa sen tai kansalaisten turvallisuutta -
tai ilmatilan ja maa-alueen koskemattomuutta millään lailla, -
kaikilla käytettävissä olevin tavoin.
Jordanian pääministeri kehotti kaikkia osapuolia liennyttämään tilannetta, -
joka saattaisi johtaa täysimittaiseen sotaan.
Kehotamme kaikkia osapuolia malttiin ja toimimaan -
kurinalaisesti ja vastuullisesti kaikkien alueen jännitteiden suhteen.
Emme saa ryhtyä kärjistämään, sillä se olisi epäilemättä vaarallista,-
ja painotamme kaikkien tarvetta liennyttää tilannetta, -
toimia vastuullisesti ja maltilla -
ja hoitaa alueellisen eskalaation vaarat kaikella vakavuudella ja vastuulla -
Seuraukset maailman rauhalle ja turvallisuudelle olisivat vaaralliset.
Kun Jordania oli kehottanut muita malttiin, -
Irakin presidentti Abdul Latif Rashid vieraili Ammanissa -
ja piti pitkän kokouksen Jordanian kuningas Abdullah II:n kanssa.
Irakin pääministeri Mohammad Shia Al-Sudani -
tapasi USA:n presidentti Joe Bidenin Valkoisessa talossa.
He keskustelivat Iranin iskusta, -
jossa myös monet Iranin Irakin-kätyrit laukaisivat ammuksia Irakin alueelta.
USA on sitoutunut Israelin turvallisuuteen.
Olemme sitoutuneet tulitaukoon, jossa panttivangit kotiutetaan, -
ja ehkäisemään konfliktia laajentumasta.
Olemme myös sitoutuneet henkilöstön ja kumppaniemme turvallisuuteen.
Kehotettuaan osapuolia malttiin, Irakin pääministeri painotti -
Irakin intressiä syventää USA-suhteita muihinkin -
kuin turvallisuutta koskeviin asioihin.
Irakin ja USA:n suhteet ovat tärkeässä käännekohdassa.
Pyrimme keskustelemaan -
täyden, pitkäaikaisen kumppanuuden kestävästä perustasta USA:n kanssa.
Tästä tulee luonteva, systemaattinen ja hyvin suunniteltu siirtymä -
sotilaskumppanuuteen perustuvasta suhteesta -
talous-, kulttuuri-, turvallisuus- ja poliittiseen suhteeseen.
Moskovassa Kremlin puheenjohtaja Dmitri Peskov kertoi -
Venäjän olevan syvästi huolissaan alueellisesta sodasta.
Olemme erittäin huolissamme Lähi-idän jännitteiden kärjistymisestä.
Kehotamme kaikkia alueen maita harjoittamaan malttia.
Tilanteen kärjistyminen ei ole kenenkään etu.
Niinpä kehotamme ratkaisemaan kaikki erimielisyydet -
yksinomaan poliittisin ja diplomaattisin keinoin.
Vaikka Venäjä näytti tukeneen Iranin hyökkäystä Israeliin, -
Iranin selviytymisestä on tullut Venäjälle strateginen intressi, -
koska Iranista on tullut sen suurimpia ammustoimittajia Ukrainan-sodassa.
Kiitos seurasta!
Kannustan rukoilemaan rauhaa Jerusalemille ja pelastusta Israelille.
Jos lahjoitusten varassa tehtävä tuotantomme on siunannut sinua, -
harkitsethan lahjoittamista.
Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua illanjatkoa!
Nähdään tulevien ohjelmien parissa. Siihen saakka shalom Jerusalemista.
Suomennos: Maija Tuukkanen